Diari Oficial de la Generalitat Valenciana


Sumari del DOGV 4155, del 26-12-2001 (2001/12166)

ACORD de 18 de diciembre de 2001, del Govern Valencià, constituït en Junta General d'Accionistes, amb caràcter d'Universal, de l'Institut Valencià d'Habitatge, SA, pel qual es redenomina y ajusta el capital social en euros i s'amplia el capital social.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4155

Data del DOGV
:   26-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12456


Data del document
:   18-12-2001

Organisme emissor
:   Institut Valencià d'Habitatge, SA

Tipus de document
:   Acord

Descriptors 

:   * Institut Valencià de Vivenda
    * empresa pública
    * capital social

ACORD de 18 de diciembre de 2001, del Govern Valencià, constituït en Junta General d'Accionistes, amb caràcter d'Universal, de l'Institut Valencià d'Habitatge, SA, pel qual es redenomina y ajusta el capital social en euros i s'amplia el capital social. [2001/12097]
  
El Govern Valencià, en la reunió del dia 18 de desembre de 2001, adoptà l'acord següent:
  
El Govern Valencià, reunit a Valencia el dia 18 de desembre de 2001 com a Junta General d'Accionistes, amb caràcter d'Universal, de l'Institut Valencià d'Habitatge, SA, accepta els següents punts de l'ordre del dia de la reunió:
  
1r. Redenominació en euros de l'actual capital social de l'Institut Valencià d'Habitatge, SA, en els termes previstos en la Llei Orgànica 10/1998, de 17 de desembre, i en la Llei 46/1998, de 17 de desembre.
  
2n. Ampliació del capital social.
  
3r. Substitució de tots els títols múltiples existents en aquest moment per un únic títol múltiple representatiu de totes les accions en què es divideix el total capital social.
  
4t. Modificació de l'article 5 dels estatuts socials, conseqüència de l'ampliació del capital que s'ha d'autoritzar.
  
5t. Facultar el president del Consell d'Administració per a l'execució dels acords adoptats en la present reunió.
  
6t. Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i els acords en aquesta presos.
  
Ja que es tracta d'una empresa pública de la Generalitat Valenciana i aquesta és el seu únic soci, es troben, per tant, presents tots els accionistes de la societat.
  
Després de l'oportuna deliberació i no havent-hi intervencions de les quals se sol·licite constatació, el Govern Valencià, en la condició de Junta General d'Accionistes, amb caràcter d'Universal, de l'Institut Valencià d'Habitatge, SA, de conformitat amb l'article 59.1 de la Llei 3/1986, de 24 d'octubre, de Patrimoni de la Generalitat Valenciana,
  
ACORDA
  
Primer
  
La Junta, tenint en compte que la societat té en l'actualitat un capital social de deu mil cinc-cents huit milions nou-centes mil pessetes (63.614.459.364 PTA), dividit i representat per dues-centes deu mil cent setanta-huit (210.178) accions de cinquanta mil pessetes (50.000 PTA) de valor nominal cada una d'aquestes, a l'empara del que disposa la Llei Orgànica 10/1998, de 17 de desembre, i la Llei 46/1998, de 17 de desembre, sobre introducció de l'euro, redenomina en euros el capital social i el valor nominal de les accions que l'integren, en els termes següents:
  
- Capital social: 80.684.156,04 euros.
  
- Valor nominal de cada acció: 300,6735370042 euros.
  
Segon
  
La Junta, a l'empara del que disposa la Llei 46/1998, de 17 de desembre, sobre introducció de l'euro, tenint en compte que, com a conseqüència de la redenominació efectuada, el valor nominal de cada acció és una xifra amb més de dos decimals, i amb l'únic objecte d'arredonir la dita xifra en la forma prevista pels articles 11 i 28 de la Llei, adopta l'acord següent:
  
Augmentar el capital social en la xifra de 829,74 euros (equivalent a cent trenta-huit mil cinquanta-set pessetes), mitjançant l'elevació del valor nominal de les accions que l'integren en la suma de 0,003 euros (equivalent a 0,50 pessetes) per acció. En conseqüència, el valor nominal de cada acció queda fixat en 300,51 euros. L'augment se subscriu amb tota integritat en aquest acte per l'únic soci, la Generalitat Valenciana, i es desemborsa íntegrament pel mencionat soci en aquest acte mitjançant l'aportació dinerària corresponent en la Caixa Social, per al depòsit en el compte corrent de la societat en Bancaixa, sucursal Urbana Sorolla, núm. de compte 3425338460.
  
Tercer
  
Substituir tots els títols múltiples existents en aquest moment per un únic títol múltiple representatiu de totes les accions en què es divideix el total capital social.
  
Quart
  
Modificar l'article 5 dels estatuts de la societat, que queda redactat com segueix:
  
«Article 5. Capital social i accions.
  
S'estableix el capital social en seixanta-tres milions cent seixanta mil cinc-cents noranta euros amb setanta-huit cèntims (55.801.034,78 euros), dividit en dues-centes deu mil cent setanta-huit accions nominatives de tres-cents euros amb cinquanta-un cèntims (300,51 euros) cada una de valor nominal, d'igual classe i sèrie, totalment subscrites i desemborsades.
  
En representació d'aquestes accions s'emetrà un títol múltiple».
  
Cinqué
  
Facultar el president del Consell d'Administració per a l'execució dels acords presos en la present reunió, que atorgarà per a això les corresponents escriptures públiques i que podrà realitzar les correccions necessàries fins a aconseguir la inscripció d'aquestes en els registres públics corresponents.
  
Sisé
  
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i els acords en aquesta presos.
  
Aquests acords es transcriuen literalment.
  
Ja que no s'han debatut més assumptes que els assignats en l'ordre del dia, s'aprova la present acta de la Junta Universal d'Accionistes de l'Institut Valencià d'Habitatge, SA.
  
El present acord es publicarà en el Diari Oficial de la Generalitat Valenciana.
  
València, 18 de desembre de 2001
  
El conseller secretari del Govern Valencià,